CELEX: 62021CN0472
Language: el
Date: 2021-08-02 00:00:00
Title: Υπόθεση C-472/21: Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 2 Αυγούστου 2021 — Monz Handelsgesellschaft lnternational mbH & Co. KG κατά Büchel GmbH & Co. Fahrzeugtechnik KG

22.11.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 471/18
            
         
      Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 2 Αυγούστου 2021 — Monz Handelsgesellschaft lnternational mbH & Co. KG κατά Büchel GmbH & Co. Fahrzeugtechnik KG
      (Υπόθεση C-472/21)
      (2021/C 471/26)
      Γλώσσα διαδικασίας: η γερμανική
      
         Αιτούν δικαστήριο
      
      Bundesgerichtshof
      
         Διάδικοι στην υπόθεση της κύριας δίκης
      
      
         Δικαιούχος του σχεδίου και αναιρεσείουσα: Monz Handelsgesellschaft lnternational mbH & Co. KG
      
         Αιτούσα και αναιρεσίβλητη: Büchel GmbH & Co. Fahrzeugtechnik KG
      
         Προδικαστικά ερωτήματα
      
      
                  1)
               
               
                  Είναι ένα συστατικό, στο οποίο ενσωματώνεται σχέδιο, «ορατό» κατά την έννοια του άρθρου 3, παράγραφος 3, της οδηγίας 98/71/ΕΚ (1), στην περίπτωση που είναι αντικειμενικώς δυνατή η αναγνώριση του σχεδίου όταν το προϊόν έχει συναρμολογηθεί ή το αν είναι ορατό εξαρτάται από συγκεκριμένους όρους χρήσεως ή από συγκεκριμένη οπτική γωνία παρατηρήσεως;
               
            
                  2)
               
               
                  Σε περίπτωση που στο πρώτο ερώτημα δοθεί η απάντηση ότι το αν το συστατικό είναι ορατό συνδέεται με συγκεκριμένους όρους χρήσεως ή με συγκεκριμένη οπτική γωνία παρατηρήσεως:
                  
                              α)
                           
                           
                              Εξαρτάται η εκτίμηση της «συνήθους χρήσεως» σύνθετου προϊόντος εκ μέρους του τελικού καταναλωτή κατά την έννοια του άρθρου 3, παράγραφοι 3 και 4, της οδηγίας 98/71 από τον σκοπό χρήσεως, για τον οποίο αυτό προορίζεται από τον κατασκευαστή του συστατικού ή του σύνθετου προϊόντος ή από τη συνήθη χρήση του σύνθετου προϊόντος εκ μέρους του τελικού καταναλωτή;
                           
                        
                              β)
                           
                           
                              Βάσει ποιων κριτηρίων θα εκτιμηθεί αν η χρήση σύνθετου προϊόντος εκ μέρους του τελικού καταναλωτή είναι «συνήθης» κατά την έννοια του άρθρου 3, παράγραφοι 3 και 4, της οδηγίας 98/71;
                           
                        
            
         (1)  Οδηγία 98/71/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 1998, για τη νομική προστασία σχεδίων και υποδειγμάτων (ΕΕ 1998, L 289, σ. 28).